ජාතික අවශ්‍යතාව සපුරාලීමට සහල් මෙ.ටො. එක්ලක්ෂ දසදහසක් පිටරටින් ගෙන්වීමට සිදු විය.එසේ පැවැති අවදියක පොහොර සහනාධාරය පිරිනැමීම නිසාත් උතුරු නැගෙනහිර ගොවිබිම්වල නැවත වී වගාව ඇරඹීම නිසාත් 2005 සිට 2009 දක්වා කාලය තුළ ජාතික වී නිෂ්පාදනය සපුරා ගැනීමට හැකියාව ලැබිණි.ශ්‍රී ලංකාවේ ජනගහනයෙන් සියයට 70ක් තරම් වන ග්‍රාමීය ජනතාවගේ ප්‍රධාන ජීවනෝපාය මාර්ගය කෘෂිකර්මාන්තය වන බැවින් ආණ්ඩුව මේ පොහොර සහනාධාරය ලබාදීමට ක්‍රියා කළ බව ආර්ථික සංවර්ධන ඇමැති බැසිල් රාජපක්ෂ මහතා දිනමිණට ප්‍රකාශ කළේය.වසර 2005 නොවැම්බර් 17 වැනිදා පැවැති ජනාධිපතිවරණයෙන් ජයගත් ජනාධිපති මහින්ද රාජපක්ෂ මහතාගේ උපදෙස් මත මේ සහනාධාර වැඩපිළිවෙළ ආරම්භ කළ බව සිහිපත් කළ බැසිල් රාජපක්ෂ මහතා මේ සහනාධාරයක් නොව අනාගත ආයෝජනයක් ලෙස ආණ්ඩුව සලකන බවද කීය.වසර 2010 සිට රට සහලින් ස්වයංපෝෂිත වීමත් සමඟ සහල් පිටරට යැවීමේ ජාතික වැඩපිළිවෙළ කරා රට සුදානම් කොට ඇතැයි මේ පිළිබඳව දිනමිණට අදහස් දක්වමින් ගොවිජන සේවා සහ වනජීවී ඇමැති එස්. එම්. චන්ද්‍රසේන මහතා කියා සිටියේය.අතිරික්ත සහල් අපනයනය කිරීමේ කලාප 4ක් හැදින ගෙන ඇතැයි කී ඇමැතිවරයා දකුණු රජරට නැගෙනහිර හා උතුරු පළාත් පාදක කොට ක්‍රියාත්මක කරන බවද විස්තර කළේ්ය.රසායනික පොහොර ගොවි ජනතාවට ලබාදීමට අමතරව ඔවුන් කාබනික පොහොර යොදා ගනිමින් ගොවිතැනට හුරු කිරීමටද ආණ්ඩුව වැඩපිළිවෙළක් යෙදු බවද චන්ද්‍රසේන මහතා සඳහන් කළේය.වසර 2005 දී වී ගොවින්ට ලබාදුන් පොහොර සහනාධාරය මේ වන විට තේ අතිරේක බෝග සඳහාද ලබාදීමට ආණ්ඩුව කටයුතු කළ බවද ගොවිජන සේවා හා වනජීවී ඇමැතිවරයා කීය.